HANA พุ่ง 4% รับผลดีเงินบาทอ่อนค่า โบรกฯ มองพื้นฐานดี-ปันผลปัง
HANA พุ่ง 4% รับเงินบาทอ่อนค่า โบรกฯ มองพื้นฐานดี-ปันผลปัง ล่าสุดอยู่ที่ 33.75 บาท บวก 1.50 บาท หรือ 4.65% มูลค่าซื้อขาย 292.65 ล้านบาท
HANA พุ่ง 4% รับเงินบาทอ่อนค่า โบรกฯ มองพื้นฐานดี-ปันผลปัง ล่าสุดอยู่ที่ 33.75 บาท บวก 1.50 บาท หรือ 4.65% มูลค่าซื้อขาย 292.65 ล้านบาท
17 ก.ค. 2563

ผู้สื่อข่าวรายงานว่า ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 15.45 น. อยู่ที่ 33.75 บาท บวก 1.50 บาท หรือ 4.65% สูงสุดที่ 34.75 บาท ต่ำสุดที่ 33.75 บาท ด้วยมูลค่าซื้อขาย 292.65 ล้านบาท

โดย บล.เคทีบี (ประเทศไทย) ระบุในบทวิเคราะห์ว่า คาดว่า HANA จะได้ประโยชน์จาก “ค่าเงินบาทอ่อนค่า” เนื่องจากรายได้ส่วนใหญ่มาจากการส่งออก โดยการอ่อนค่าของเงินบาททุกๆ 1 บาท จะมีผลทำให้กำไรของ HANA เพิ่มขึ้น 5%
ด้าน บล.ดีบีเอส วิคเคอร์ส (ประเทสไทย) ระบุในบทวิเคราะห์ว่า HANA เป็นหุ้นพื้นฐานดีและปันผลโดดเด่น โดยคาด Dividend Yield ปี 2563 ไว้ที่ 2.5-3.0% (ในภาวะการณ์ปกติ 4-5% ต่อปี) ราคาพื้นฐาน 30 บาท จุดเด่น คือ ผลิตชิ้นส่วนฯที่ใช้กับสมาร์ทโฟน ซึ่งมีความต้องการซื้ออยู่สม่ำเสมอในยุค New Normal บริษัทไม่มีหนี้สินที่ต้องจ่ายดอกเบี้ย ฐานะเป็นเงินสดสุทธิราว 10 บาท/หุ้น